Füüsiline ja vaimne tervis, Vaimne tervis
Artikkel on kontrollitud ekspertide ja noorte poolt
#000000
Praktilised soovitused vaimse tervise hoidmiseks kriisi ajal
#000001
Teeviit on kokku pannud soovitused, mida teha, et oma vaimset tervis hoida ja kust abi saada.
#000002
Headaega stress ja mured – minu mõnus ja turvaline lemmikkoht!
#000003
Leia endale koht, kus saad olla 5-10 minutit segamatult üksi.
Võta sisse enda jaoks mugav istumisasend ja tee tänase päeva kõige sügavam hingetõmme.
Kujutle end ette oma lemmikkohas, kus on mõnus ja turvaline olla. See võib olla mõni koht, mida oled külastanud (näiteks salakoht maakodu lähedal, soe suvine rand või Sinu lemmikpaik linnas). Või koht, kus Sa pole veel käinud (näiteks mõni maja või tuba, kus on kõik täpselt nii nagu Sulle meeldib; mõni riik või linn, kus Sul on hea ja kindel olla).
Vaata selles mõnusas ja turvalises kohas ringi ja uudista, mis seal on. Mida Sa näed? Mida Sa kuuled? Mida Sa tunned? Millised on värvid ja lõhnad selles kohas? Kas on päev või öö? Kas oled üksi või on keegi veel Sinuga? Mida Sa seal teed?
Naudi oma turvalises paigas olemist ja seiklemist ning loo oma kujutluspilti nii, et Sul on seal väga mõnus ja kindel olla.
Kui oled seiklemise selleks korraks lõpetanud, siis too oma tähelepanu tagasi hingamisele ja ava vaikselt silmad.
Naerata ja tea, et võid alati sinna mõnusasse paika tagasi rännata, millal iganes soovid.
#000004
Tunned, et tahaksid kellegiga rääkida? Peaasi.ee pakub spetsialistide poolt tasuta noorte vaimse tervise alast nõustamist
#000005
E-nõustamise käigus vastab spetsialist e-kirja teel sinu poolt esitatud küsimustele. Seega, kui sul on vaimse tervisega seotud küsimus, mure või kahtlus? Sa ei tea, kuidas edasi minna, mida enda aitamiseks ette võtta, kellega rääkida või millise spetsialisti poole pöörduda? Kirjuta Peaasi.ee e-nõustajatele! Nõustajad on kogemustega vaimse tervise spetsialistid ja vastavad kolme päeva jooksul.
#000006
Lühinõustamine. Noortel vanuses 16-26. aastat on võimalus tulla tasuta vaimse tervise alasele nõustamisele, mis eriolukorra ajal toimub videosilla vahendusel. Soovi korral võivad pöörduda noored üle Eesti. Igale pöördujale pakume võimalust 1-3 nõustamiskohtumiseks ja sobivuse korral pikemaks grupinõustamiseks. Nõustamises osalemiseks ei ole vaja ei lapsevanema ega perearsti poolset suunamist.
#000007
Julgustame kasutama nõustamist ka eriolukorrast tingitud veebilahenduste kaudu, kuna endiselt pakub see võimaluse mitte jääda oma mures üksi!
#000008
“Kuidas oma vaimset tervist hoida?”
#000009
Oled kimpus sõltuvusega? MTÜ Peaasjad pakub programmi VALIK raames tasuta nõustamist noortele alates 17 eluaastast, kes soovivad kanepi tarvitamist lõpetada või vähendada.
#000010
Programmis VALIK osaledes on võimalus:
#000011
Saada ülevaade kannabioidide (kanepi) tarvitamisega seotud riskidest ja vajadusel teavet abi saamise võimaluste kohta;
Uurida lähemalt oma kannabinoidide tarvitamise sagedust ja sellega kaasnevate probleemide ulatust;
Omandada uusi oskusi ja teadmisi kannabioidide tarvitamise vähendamiseks või lõpetamiseks.
Nõustamine toimub Tallinnas ning eriolukorra raames videosilla vahendusel.
#000012
Programmis VALIK osalemiseks teata oma soovist osaleda ja edasta enda täisnimi, kontaktandmed ja vanus:kirjuta e-posti aadressile: kanep@peaasi.ee või saada SMS tekstisõnum numbrile 516 3356.
#000013
Artikkel on valminud koostöös Peaasi.ee meeskonnaga
#000014
Artikkel on avaldatud 2022. aastal.
#000015
Noorteinfoportaal Teeviit on veebipõhise info kanal, mis vahendabnoortele vajalikku ja neile suunatud teavet hariduse, karjääri, suhete,tervise ja ühiskonna teemadel.
#000016
Jagades oma sihtgruppide huve ning väärtusi julgeb Teeviit anda garantii, et noortele edastatav info on neile kättesaadav, kallutamata, usaldusväärne ja kontrollitud.
#000017